Kalamaja muuseum
Kalamaja muuseum on 2021. aastal avatud Tallinna Linnamuuseumi filiaal. Muuseum tegutseb aadressil Kotzebue 16 ja keskendub Kalamaja ajaloole, tänapäevale ja tulevikule. 2024. aastal võitis Kalamaja muuseum Euroopa muuseumide aastaauhinna Silletto, mida antakse välja kogukonna osaluse ja kaasamise eest. Vaata videot Kalamaja muuseumist https://www.youtube.com/watch?v=QLU2ZWTIIF4 Kalamaja muuseumis korraldatakse töötube, kontserte, luuleõhtuid, perepäevi ja etendusi. Kalamaja muuseum on loodud koos kogukonnaga ja suunatud kogukonnale. Kokkusaamispaik, mis kutsub kõiki kaasa mõtlema ja panustama, innustades Kalamaja elanikke ja külalisi avastama piirkonna kirevat minevikku, vahvat olevikku ja põnevat tulevikku. Muuseum pakub kogukonna liikmetele tuge, et nad saaksid ellu viia oma loomeideid.